197 



Kártételek. 



A Steganoptycha abiegana kizárólag a jegenyefenyön (Abies pecti- 

 nata) él és pedig úgy a tiszta, mint a vegyes állabokban egyaránt. Abban 

 sem tesz különbséget, hogy az illető jegenyefenyők jó vagy rósz talajon 

 áUanak-e? Leginkább szereti a középkorú és koros erdőket. Fiatal ültet- 

 vények, úgyszintén az aljnövedék és az elnyomott fák rendesen csak annyi- 

 ban vannak támadásainak kitéve, hogy a magasabb fákról szél, eső vagy 

 más valami ok által lesodort hernyók aztán ezekre is reá mennek ; nagy 

 kárt azonban nem igen tesznek bennök. Legtöbb kár szokta a ritkás álla- 

 bokat érni, a melyekbe a világosság és napfény jól behatolhatnak. 



A tulajdonképeni kártételek időszaka június és július hónapokra esik. 



A hernyók eleinte az új hajtásokon a zsenge fiatal tűleveleket káro- 

 sítják, kirágván azoknak belsejét. A kirágott gyenge tűlevelek csakhamar 

 elfonnyadnak, összezsugorodnak, elszáradnak és megvörösödnek. De a kár, 

 a melyet evvel okoznak, rendesen nem igen szokott sem jelentékeny, sem 

 szembetűnő lenni. 



Csak akkor válnak a kártételek igazán feltűnőkké s egyszersmind je- 

 lentékenyebbekké, mikor a hernyók második vedlésükön túlestek s az idő- 

 sebb tüleveleknek is neki mennek, vagyis körülbelől június közepétől fogva. 

 A kirágott tülevél, illetőleg az a része, a melyen a hernyó a parenchymet 

 felemésztette, elveszti eredeti zöld szinét, eleinte elhalaványodik, aztán 

 megfehéredik, végre lassanként vörhenyes-barnává válik és elszárad. Ha- 

 sonló kóros színváltozást és elváltozást szenved a tülevél csúcsán az a rész 

 is, a melynek parenchymjét a hernyó esetleg még meghagyta ugyan, de a 

 mely nem függvén többé össze a tülevél tövében megmaradt parenchy- 

 matikus részekkel, a rendes táplálkozás és nedvkeringés hatásköréből 

 kiesett. 



Az eleinte sárgásszürke, utóbb vörhenyesbarna elszáradt tűlevelek 

 legnagyobb számmal a megtámadott fák csúcsán és ágvégein fordulnak elő 

 .8 a hernyók növekedésével mindinkább szaporodnak. Tömeges hernyófalas 



